CELEX: 62017CN0247
Language: sl
Date: 2017-05-16 00:00:00
Title: Zadeva C-247/17: Predlog za sprejetje predhodne odločbe, ki ga je vložilo Korkein oikeus (Finska) 16. maja 2017 – Oikeusministeriö/Denis Raugevicius

24.7.2017   
            
            
               SL
            
            
               Uradni list Evropske unije
            
            
               C 239/30
            
         Predlog za sprejetje predhodne odločbe, ki ga je vložilo Korkein oikeus (Finska) 16. maja 2017 – Oikeusministeriö/Denis Raugevicius
   (Zadeva C-247/17)
   (2017/C 239/37)
   Jezik postopka: finščina
   
      Predložitveno sodišče
   
   Korkein oikeus
   
      Stranki v postopku v glavni stvari
   
   
      Organ, ki prosi za mnenje: Oikeusministeriö
   
      Oseba, katere izročitev se zahteva: Denis Raugevicius
   
      Vprašanji za predhodno odločanje
   
   
               1.
            
            
               Ali je treba nacionalne predpise o izročitvi zaradi kaznivega dejanja z vidika prostega gibanja državljanov druge države članice presojati enako ne glede na to, ali je prošnja za izročitev tretje države, ki temelji na konvenciji o izročitvi, podana z namenom izvršitve kazni ali – kot v zadevi Petruhhin (1) – z namenom kazenskega pregona? Ali je pomembno, da ima oseba, za katere izročitev se prosi, poleg državljanstva Unije tudi državljanstvo države, ki je podala prošnjo za izročitev?
            
         
               2.
            
            
               Ali nacionalna ureditev, v skladu s katero se samo lastnih državljanov ne izroči zaradi izvršitve kazni zunaj Unije, neupravičeno postavlja državljane druge države članice v slabši položaj? Ali je treba tudi v primeru, v katerem gre za izvršitev [kazni], uporabiti mehanizme prava Unije, s katerimi se lahko cilj, ki je sam po sebi legitimen, doseže na manj škodljiv način? Kako je treba odgovoriti na prošnjo za izročitev, če se na podlagi tovrstnih mehanizmov o njej obvesti drugo državo članico, vendar ta na primer zaradi pravnih ovir ne sprejme nobenih ukrepov v zvezi s svojimi državljani?
            
         
      (1)  Sodba z dne 6.9.2016, C-182/15, ECLI:EU:C:2016:630.